ओ अपने आपा गी समझांदा। “पर सच किछ होर गै ऐ” श्रोतें दी हिल्ल-चल्ल उसी समझांदी—महंत हरी गिरी दी मुट-सुरी उसी जतलांदी। पर ओ ए सब सुनने-मन्ननै गी तैयार निंहा, की जे उन अपनी जोआनी ते (अ) बाज मंदरा दी लिछकदी-चमकदी सुनैहरी बुर्जिए एठ लटाई ही। उसदे गले दा रस इत्थैं लग्गे दे मोनसरी ने अम्बे दे रुक्खें च भरोचे दा हा—उसदियां तानां मुर्कियां इत्थैं बलदे धूफ, अगर-बत्ती ते मुश्क-कफूर दे घुम्मन-घेरे बनादै धुए गै चार-चफेरै रची दियां हियां।